**                                    ПРЕДШКОЛСКА УСТАНОВА „ПОЛЕТАРАЦ“ Оџаци**

 **12.03.2020.**

**ОБАВЕШТЕЊЕ ЗА СВЕ ЗАПОСЛЕНЕ**

**Поштоване колегинице и колеге ,**

# Подсећамо на обавезност спровођења Мера за спречавање ширења Korona virusа COVID-19 у колективу.

Све неопходне мере које предшколска установа спроводи у сезони капљичних инфекција и грипа за запослене и родитеље у са циљем како би сви били упућени у процедуре спречавања ширења **Korona virusа** и како бисмо заједнички деловали у циљу заштите здравља деце у нашим објетима. У односу на повишене спољне температуре које погодују вирусима, можемо озбиљно претпоставити да ће број оболелих од варичела,виремија и сезонског грипа како деце тако и одраслих бити у порасту.

У том смислу налажу се следеће **ОБАВЕЗУЈУЋЕ МЕРЕ** :

1. **ПРОВЕТРАВАЊЕ ПРОСТОРА:**

Припрема простора за боравак деце -Проветравање простора у коме деца бораве - мера један превенције подразумева:

* **проветравање просторија** – просторије проветравају помоћно особље или медисцинска сестра-васпитач или васпитач који први улази у просторије објекта ( **обавезно проветрити све просторе у вртићу пре уласка деце у собу**)
* **Обавезан боравак деце и јаслених и вртићких група на отвореном простору**(тераса или двориште или јавна површина) у преподневним и поподневним часовима(децу обући пригодно у односу на спољну температуру) а собама за то време отворити прозоре ;
* **Обавезно проветравање простора током дана најдуже на сат и по**, отворити све прозоре и терасна врата, 5 минута проветравања, децу за то време извести у простор гардеробе,трпезарије и слично, затворити прозоре и након два до три минута увести децу,пре проветравање обавезно након доручка, у време боравка на отвореном, пре и после подневног одмора,после ручка; водити рачуна да се ходнику не нађе више група истовремено;
1. **ПРАВИЛНО ПРАЊЕ РУКУ ОДРАСЛИХ И ДЕЦЕ:**

Прање руку одраслих и деце као прва мера личне хигијене и друга мера у процедури превенције подразумева:

 - Мед.сестре на превентиви, медицинске сестре-васпитачи и васпитачи у обавези су да у свим васпитним групама обаве разговор са децом и демонстрирају правилно прање руку и брисање папирним убрусима;

* Деца перу руке тако што док перу руке броје до 20, то је отприлике 20 секунди,што је потребно време трајања прања руку;
* Деца свих узраста перу руке под надзором сестара и васпитача, сестре на превентиви или негог другог обученог лица;
* Прање руку обавезно ујутру након уласка детета у васпитну групу, након коришћења тоалета, пре и после оброка,уласка у собу након боравка напољу или у фискулурној сали;
* Нос код деце се издувава у папирну марамицу, исту одмах бацити у канту са педалом и поклопцем, опрати руке;
* Обавештавати редовно економа/добављача о потребној количини папирних убруса, тоалет папира и сапуна;
1. **ХИГИЈЕНА ПРОСТОРИЈА ,ИГРАЧАКА И ИГРОВНОГ МАТЕРИЈАЛА:**
* Обавеза мед.сестара на превентиви да свакодневно ујутру и у подне провере припрему дезинфекционог средства за рад спремачица;
* Да се прање подова**, холова, простора за боравак деце и дезинфекција истих обавља свакодневно у предвиђеним интервалима зависно од објекта до објекта;**
* **Прање и дезинфекција играчака и** игровног материјала за јасле у млађој групи обавезна свакодневно, у осталим групама према потреби, свакодневно потапање у дезинфекциони раствор;
* Дезинфекциони раствор користити за дезинфекцију гелендера(рукохвата),брава, ланаца потезача на водокотлићима,заједничких простора за одрасле, намештаја, гардероба и кутија за одлагање играчака;
* Промена постељине по утврђеном распореду
* Хигијена санитарних простора ,ноша и пултова у јаслама уз хемијско прање и дезинфекцију;
* Меке играчке у наредном периоду склонити из употребе;
* Евидентирање времена када су дезинфиковане играчке и игровни материјал;
1. **ПРОМЕНА У ОПШТЕМ СТАЊУ ДЕЦЕ :**
* За сву присутну децу мора постојати здравствена потврда да је дете здраво и уредно вакцинисано;
* Вакцинални статус деце проверити , вратити децу без уредног вакциналног статуса
* Строги надзор над променама општег стања деце- у случају симтома виремије ( цурење носа, повишена телесна температур, малаксалост ) дете издвојити и позвати родитеље;
* Ако се код детета са сумњом на болест родитељ не јави на позив, дете изоловати и звати службу Хитне медицинске помоћи и пратити упутство лекара;
* Дете до доласка родитеља сместити у собу за изолацију, умирити и спроводити здравствену негу (детаљи у Правилима понашања)
* Пратити константно број присутне деце и проверавати свакодневно разлоге одсуства деце, јављати Марији Прерадовић свакодневно након пријема деце.
* Запослене код којих се појави сумња на болест одмах удаљити са радног места.
* Пратити Правила понашања у осталим сегментима.
* Проверити запослене свих профила да ли су путовали у угрожена подручја.
* **Сви који сумњају да су заражени Корона вирусом потребно је да позову Завод за јавно здравље Сомбор на телефон 062/195 68 66**

**За спровођење свих неопходних противепидемјиских мера у односу на вирусне инфекције одговорне су медицинске сестре на превентиви у стручном делу и руководиоц у организационом делу наложених мера.**

Непридржавање мера може се сматрати тежом повредом радних дужности ( угрожавање здравља деце и одраслих ) у складу са прописима установе и колективним уговором.